CELEX: 32010R0484
Language: lv
Date: 2010-06-03 00:00:00
Title: Komisijas Regula (ES) Nr. 484/2010 ( 2010. gada 3. jūnijs ), ar kuru groza Regulu (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai

4.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 138/1
            
         KOMISIJAS REGULA (ES) Nr. 484/2010
   (2010. gada 3. jūnijs),
   ar kuru groza Regulu (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta a) un d) punktu saistībā ar 4. pantu,
   tā kā:
   
               (1)
            
            
               Regulas (EK) Nr. 1234/2007 28. pantā paredzēta sviesta obligāta privāta uzglabāšana.
            
         
               (2)
            
            
               Komisijas Regulas (EK) Nr. 826/2008 (2) 2. pantā noteiktas prasības, kas jāievēro attiecībā uz produktiem, lai varētu saņemt privātas uzglabāšanas atbalstu. Šīs prasības ir uzskaitītas minētās regulas I pielikumā.
            
         
               (3)
            
            
               Regulas (EK) Nr. 826/2008 I pielikuma III punktā paredzēts, ka privātas uzglabāšanas atbalstu var saņemt tikai par sviestu, kas ražots uzņēmumā, kurš apstiprināts saskaņā ar 4. panta 1. punkta a), b) un c) apakšpunktu Komisijas 2008. gada 5. februāra Regulā (EK) Nr. 105/2008, ar ko nosaka sīki izstrādātus noteikumus Padomes Regulas (EK) Nr. 1255/1999 piemērošanai attiecībā uz intervenci sviesta tirgū (3), un kas atbilst papildkritērijiem.
            
         
               (4)
            
            
               Komisijas 2009. gada 11. decembra Regulas (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē (4), 60. pants, sākot no 2010. gada 1. marta, atsauc Regulu (EK) Nr. 105/2008.
            
         
               (5)
            
            
               Kritēriji to uzņēmumu apstiprināšanai, kuri par sviestu var saņemt privātas uzglabāšanas atbalstu, ir norādīti Regulas (ES) Nr. 1272/2009 IV pielikuma III daļas 1. punkta a), b) un c) apakšpunktā.
            
         
               (6)
            
            
               Regulas (EK) Nr. 826/2008 I pielikuma III punktā norādītā atsauce uz Regulu (EK) Nr. 105/2008, sākot no 2010. gada 1. marta, nav atbilstoša, tāpēc skaidrības labad šo atsauci ir lietderīgi atjaunināt ar atsauci uz Regulas (ES) Nr. 1272/2009 IV pielikuma III daļas 1. punkta a), b) un c) apakšpunktu.
            
         
               (7)
            
            
               Tāpēc attiecīgi jāgroza Regula (EK) Nr. 826/2008.
            
         
               (8)
            
            
               Ierosinātais grozījums jāpiemēro no Regulas (EK) Nr. 105/2008 atcelšanas dienas.
            
         
               (9)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 826/2008 I pielikuma III punkta “Sviests” pirmo daļu aizstāj ar šādu daļu:
   
      “Privātas uzglabāšanas atbalstu var piešķirt tikai par sviestu, kas ražots uzņēmumā, kurš apstiprināts saskaņā ar Regulas (ES) Nr. 1272/2009 (5) IV pielikuma III daļas 1. punkta a), b) un c) apakšpunktu, 28 dienu laikā pirms pieteikuma vai piedāvājuma iesniegšanas dienas.
   
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. marta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 3. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 223, 21.8.2008., 3. lpp.
   
      (3)  OV L 32, 6.2.2008., 3. lpp.
   
      (4)  OV L 349, 29.12.2009., 1. lpp.
   
      (5)  OV L 349, 29.12.2009., 1. lpp.”